B4-0648, 0655, 0678, 0694, 0700, 0707, 0708/95

Ψήφισμα σχετικά με τη συμφωνία του Σένγκεν και την πολιτική ασύλου

Το Ευρωπαϊκό Κοινοβούλιο,

- έχοντας υπόψη τη θέση σε ισχύ της συμφωνίας του Σένγκεν την 26η Μαρτίου 1995,

Α. εκφράζοντας τη λύπη του για την καθυστέρηση που οδήγησε ορισμένα συμβαλλόμενα μέρη της συμφωνίας του Σένγκεν, μεταξύ των οποίων την Ιταλία, να μην είναι σε θέση να θέσουν σε εφαρμογή αυτή τη συμφωνία,

Β. εκτιμώντας ότι η συμφωνία αυτή, η οποία υπεγράφη πριν από 10 χρόνια, χρησίμευσε κυρίως για την πλήρη κάλυψη της πολιτικής βούλησης του Συμβουλίου και της Επιτροπής για την υλοποίηση της ελεύθερης κυκλοφορίας των προσώπων,

Γ. λαμβάνοντας υπόψη τον τρόπο με τον οποίο έγινε η διαπραγμάτευση τέτοιων μέτρων, εκτός των αρμοδιοτήτων της ΕΕ και με μια εκτελεστική επιτροπή αποτελούμενη από αντιπροσώπους των κυβερνήσεων ως μόνο αποφασιστικό όργανο, χωρίς πραγματικό έλεγχο ούτε του Ευρωπαϊκού Κοινοβουλίου ούτε των εθνικών κοινοβουλίων και κατά συνέπεια στο πλαίσιο διακυβερνητικών συμφωνιών,

Δ. εκτιμώντας ότι η σύμβαση εφαρμογής της Συμφωνίας του Σένγκεν όφειλε να αντικατασταθεί το συντομότερο δυνατό από κοινοτικούς κανόνες,

Ε. εκτιμώντας ότι οι συμφωνίες του Σένγκεν διαιρούν επί του παρόντος τα κράτη μέλη σε τρεις κατηγορίες: αυτά για τα οποία ισχύει η ελεύθερη κυκλοφορία των προσώπων[semigr ] αυτά τα οποία στο μέλλον επιθυμούν να προσχωρήσουν σ´ αυτές και αυτά τα οποία δεν προτίθενται να το πράξουν με συνέπεια να υπάρχουν ενισχυμένοι μεθοριακοί έλεγχοι μεταξύ των κρατών της Ένωσης[semigr ]

ΣΤ. εκτιμώντας ότι μόνο στο πλαίσιο της Κοινότητας μπορούν να επιβληθούν οι αρχές του κοινοβουλευτικού και δικαστικού ελέγχου, καθώς και η υποχρέωση παροχής πληροφοριών στον πολίτη,

Ζ. λαμβάνοντας υπόψη ότι η έναρξη της ισχύος της σύμβασης εφαρμογής των συμφωνιών του Σένγκεν μπορεί να έχει σοβαρές συνέπειες για την προστασία των αιτούντων άσυλο[semigr ]

Η. εκφράζοντας την ανησυχία του για το γεγονός ότι, σε ορισμένες περιπτώσεις, δεν είναι σαφές ποιό κράτος είναι υπεύθυνο να εξετάσει την αίτηση για χορήγηση ασύλου, διότι τα κριτήρια που αναφέρονται στον Τίτλο ΙΙ, κεφάλαιο 7, άρθρα 28-38 της Συμφωνίας του Schengen ενδέχεται να οδηγούν σε αντιφατικά αποτελέσματα,

1. επισημαίνει ότι η ελεύθερη κυκλοφορία προσώπων αποτελεί αναπόσπαστο μέρος της εσωτερικής αγοράς και των στόχων της Ευρωπαϊκής Ένωσης, σύμφωνα με το άρθρο 7 Α της Συνθήκης ΕΚ[semigr ]

2. ζητεί από την Επιτροπή, το Συμβούλιο και τα κράτη μέλη της Ένωσης να εξεύρουν κοινοτικές λύσεις σ´ αυτό πρόβλημα που αφορά όλους τους πολίτες της Ένωσης και, προκειμένου να υλοποιήσουν την ελεύθερη κυκλοφορία των προσώπων για όλους τους πολίτες της Ένωσης και όλους τους πολίτες των τρίτων χωρών που κατοικούν νομίμως στην Ένωση, να εγκρίνουν τελικά και να εφαρμόσουν τα αντισταθμιστικά μέτρα προκειμένου να εξασφαλίσουν την εσωτερική ασφάλεια κατά την κατάργηση των μεθοριακών ελέγχων, χωρίς η Ένωση να μετατραπεί σε «φρούριο της Ευρώπης»[semigr ]

3. υπενθυμίζει τον απαραίτητο ρόλο δημοκρατικού ελέγχου που πρέπει να διαδραματίσουν τα εθνικά κοινοβούλια και το Ευρωπαϊκό Κοινοβούλιο, ως εκπρόσωποι των πολιτών της ΕΕ, σε ένα θέμα που αποτελεί τον πυρήνα της «ευρωπαϊκής ιθαγένειας»[semigr ]

4. ζητεί τη θέσπιση αποτελεσματικού νομικού ελέγχου για την εφαρμογή της σύμβασης εφαρμογής της συμφωνίας του Σένγκεν, ο οποίος είναι απαραίτητος για την μείωση των σοβαρών κινδύνων της διαφορετικής ερμηνείας, σε εθνικό επίπεδο, και τονίζει ότι το Ευρωπαϊκό Δικαστήριο αποτελεί το κατάλληλο όργανο γι' αυτόν τον νομικό έλεγχο[semigr ]

5. καλεί τα κράτη που υπέγραψαν τις συμφωνίες του Σένγκεν να εγγυηθούν την πρόσβαση στις διαδικασίες ασύλου, που δεν θα εμποδίζονται από αυστηρές απαιτήσεις θεωρήσεως[semigr ]

6. απαιτεί από τα κράτη μέλη, με την έναρξη της ισχύος της συμφωνίας του Σένγκεν, την οποία εν καιρώ θα διαδεχθεί η Σύμβαση του Δουβλίνου, να εφαρμόσουν ελάχιστες εγγυήσεις για δίκαιες και αποτελεσματικές διαδικασίες ασύλου, και να μην ενεργούν στον τομέα αυτό υιοθετώντας απλώς τον ελάχιστο κοινό παρανομαστή, όπως προτείνεται από το Συμβούλιο[semigr ]

7. θεωρεί ότι το ψήφισμα σχετικά με τους ελάχιστους κανόνες, του οποίου η έγκριση επίκειται από το Συμβούλιο, δεν είναι σύμφωνο με τις αρχές της Σύμβασης της Γενεύης, και καλεί το Συμβούλιο να τροποποιήσει προς την κατεύθυνση αυτή το περιεχόμενο του εν λόγω ψηφίσματος πριν προχωρήσει στην έγκρισή του[semigr ] υπενθυμίζει δε στο Συμβούλιο την υποχρέωση που έχει, βάσει του άρθρου Κ6 της ΣΕΕ, να έρχεται σε διαβούλευση με το Κοινοβούλιο πριν εγκρίνει ψήφισμα για το θέμα αυτό[semigr ]

8. καλεί το Συμβούλιο να διασφαλίσει ότι, σε θέματα που αφορούν την πολιτική ασύλου, τηρούνται οι υποχρεώσεις που απορρέουν από το διεθνές δίκαιο, όπως η Σύμβαση της Γενεύης του 1951 και το Πρωτόκολλο της Νέας Υόρκης του 1967[semigr ]

9. καλεί τα κράτη μέλη να αναθεωρήσουν την πρακτική της ευθύνης των μεταφορέων προκειμένου το προσωπικό του τομέα των μεταφορέων - το οποίο δεν έχει την κατάλληλη κατάρτιση - να μη λαμβάνει αποφάσεις όσον αφορά το βάσιμο των αιτήσεων χορήγησης ασύλου[semigr ]

10. καλεί το Συμβούλιο, την Επιτροπή και τα κράτη μέλη να λάβουν κάθε πρωτοβουλία και απόφαση που είναι απαραίτητη για τη ρύθμιση της πολιτικής του ασύλου μέσω της διαδικασίας που ορίζεται από το άρθρο 100 Γ της Συνθήκης ΕΚ, όπως αναφέρει το άρθρο Κ 9[semigr ]

11. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις και τα κοινοβούλια των κρατών μελών, την Ύπατη Αρμοστεία των Ηνωμένων Εθνών για τους Πρόσφυγες, καθώς και στην προεδρία του Σένγκεν.